ব্যারাকপুরের সাংসদ পার্থ ভৌমিককে নিশানায় সুব্রত বক্সীর মন্তব্যে চাঞ্চল্য

ওয়েবডেস্ক- ব্যারাকপুরের সাংসদ পার্থ ভৌমিককে (Barrackpore MP Partha Bhowmik) উদ্দেশ্য করে তৃণমূল সভাপতি সুব্রত বক্সীর (Trinamool President Subrata Bakshi) অত্যন্ত তাৎপর্যপূর্ণ বক্তব্য ঘিরে চাঞ্চল্য। ব্যারাকপুরের সাংসদ পার্থ ভৌমিক যেন এমন কোনও ভুল না করে যে তিনি সাংসদ পদ ছেড়ে বিধায়ক পদের জন্য চেষ্টা করে। পার্থ ভৌমিককে সার্বিকভাবে সাংসদ হিসেবেই থাকতে হবে। কারণ মমতা বন্দ্যোপাধ্যায়কে সামনে রেখে ভারতবর্ষে নতুন দিগন্ত শুরু হবে… বললেন তৃণমূল সভাপতি তথা সাংসদ সুব্রত বক্সী। বুধবার সন্ধ্যায় নৈহাটি রেল মাঠে আয়োজিত নৈহাটি উৎসব ২০২৫ এর উদ্বোধনী অনুষ্ঠানে উপস্থিত হয়ে ছিলেন সুব্রত বক্সী। সেই মঞ্চে দাঁড়িয়ে তার এই বক্তব্য স্বাভাবিকভাবেই রাজনৈতিকভাবে আলোড়ন পড়ে গিয়েছে।

ব্যারাকপুরের সাংসদ পার্থ ভৌমিককে নিয়ে রাজনৈতিক মঞ্চে চাঞ্চল্য তৈরি হল। হঠাৎ সুব্রত বক্সী কেন এই কথা বললেন, যা নিয়ে রাজনৈতিক ডামোডোল।

আরও পড়ুন- পৌষমেলা উপলক্ষে বাড়তি ভিড় সামলাতে বিশেষ উদ্যোগ রেলের!

উল্লেখ্য, ২০২৬ ভোটের আগে নির্বাচনী উত্তাপ বাড়ছে। একদিকে মতুয়া ভোট ব্যাঙ্ক, অপরদিকে এসআইআর কাঁটায় সরব রাজ্যের শাসকদল। এর মধ্যে তৃণমূলের অন্দরে আভ্যন্তরীণ কোন্দল বা বিবাদ কিছু নতুন কথা নয়। এসআইআর আবহে এই পার্থ ভৌমিককেও সুর চড়াতে দেখা গিয়েছে। সেই সময় পার্থ হুঙ্কা দিয়ে বলেন, কোনও বৈধ ভোটারের নাম বাদ গেলে বাংলা জ্বলবে। তৃণমূলের একটি বিজয়া সম্মিলনী অনুষ্ঠান থেকে এই ভাষাতেই হুঙ্কার দেন ব্যারাকপুরের সাংসদ পার্থ ভৌমিক। শুভেন্দু অধিকারীকেও সে সময় নিশানা করতে দেখা যায় তাঁকে। পার্থকে বলতে শোনা যায়, এসআইআর কারুর পৈতৃক সম্পত্তি নয়, যে সব নাম বাদ দিয়ে দেবে। ওরা যদি একটা বৈধ ভোটারের নাম বাদ দেওয়ার চেষ্টা করে, তাহলে এই বাংলায় আগুন জ্বালিয়ে দেবে মমতা বন্দ্যোপাধ্যায় ও অভিষেক বন্দ্যোপাধ্যায়।

দেখুন আরও খবর-